CELEX: 32011R0672
Language: lt
Date: 2011-07-13 00:00:00
Title: 2011 m. liepos 13 d. Komisijos įgyvendinimo reglamentas (ES) Nr. 672/2011, kuriuo iš dalies keičiamas Reglamentas (EB) Nr. 968/2006, nustatantis išsamias Tarybos reglamento (EB) Nr. 320/2006, nustatančio laikiną Bendrijos cukraus pramonės restruktūrizavimo schemą, įgyvendinimo taisykles

14.7.2011   
            
            
               LT
            
            
               Europos Sąjungos oficialusis leidinys
            
            
               L 184/1
            
         KOMISIJOS ĮGYVENDINIMO REGLAMENTAS (ES) Nr. 672/2011
   2011 m. liepos 13 d.
   kuriuo iš dalies keičiamas Reglamentas (EB) Nr. 968/2006, nustatantis išsamias Tarybos reglamento (EB) Nr. 320/2006, nustatančio laikiną Bendrijos cukraus pramonės restruktūrizavimo schemą, įgyvendinimo taisykles
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. vasario 20 d. Tarybos reglamentą (EB) Nr. 320/2006, nustatantį laikiną Bendrijos cukraus pramonės restruktūrizavimo schemą ir iš dalies keičiantį Reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 12 straipsnį,
   kadangi:
   
               (1)
            
            
               Komisijos reglamento (EB) Nr. 968/2006 (2) 6 straipsnyje numatyta, kad Reglamento (EB) Nr. 320/2006 3 straipsnio 3 dalies c punkte ir 3 straipsnio 4 dalies c punkte nurodytų gamybos įrenginių išmontavimo ir socialinių bei aplinkos apsaugos įsipareigojimų laikymosi termino, kuris turi baigtis vėliausiai 2011 m. rugsėjo 30 d.;
            
         
               (2)
            
            
               kai kurie cukraus gamintojai negalės laiku visiškai išmontuoti gamybos įrenginių, nebent terminas būtų dar pratęstas. Tačiau pratęsimas neturėtų būti ilgesnis nei būtina užbaigti išmontavimo darbus. Remiantis Komisijos turima informacija, terminas atitinkamai pratęsiamas ne ilgiau kaip iki 2012 m. kovo 31 d.;
            
         
               (3)
            
            
               todėl Reglamentas (EB) Nr. 968/2006 turėtų būti atitinkamai iš dalies pakeistas;
            
         
               (4)
            
            
               šiame reglamente nurodytos priemonės atitinka Žemės ūkio fondų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 968/2006 6 straipsnio 1 dalies antroji pastraipa keičiama taip:
   
      „Nukrypstant nuo 1 dalies b punkto nuostatų, jeigu susijusi įmonė pateikia motyvuotą prašymą, valstybės narės gali pratęsti tame punkte nurodytą galutinį terminą, bet ne ilgiau kaip iki 2012 m. kovo 31 d. Tokiu atveju minėtoji įmonė pateikia restruktūrizavimo planą su pakeitimais, kaip nurodyta šio reglamento 11 straipsnyje.“
   
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 13 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 58, 2006 2 28, p. 42.
   
      (2)  OL L 176, 2006 6 30, p. 32.